# Konstituerende bestyrelsesmøde Gårdlauget Vejlegadekarreen torsdag den 16. juni 2022

## Dagsorden:

1. Konstituering. Fordeling af poster.
2. Overblik over, hvilke aftaler gårdlauget har med 3. Part. - renhold, drift, evt. - herunder kontaktlister. Carsten indhenter oplysninger fra Jeppe.
3. Drøftelse og beslutning om niveau for renhold og oprydning i gården. Hvad er bestyrelsens rolle her.
4. Nyanskaffelser og løbende up-gradering af plantekummer, havebænke/- møbler mm.
5. Renovering af porte Vejlegade 2 og Horsensgade 11.
6. Overdækning af renovationsøer. Principiel beslutning om, om vi skal gå videre med sedumtagdækning eller alternativ “flere-spær-løsning”. Dorthe medbringer tilbud på de to løsninger. Videre proces.
7. Evt.

Tilstede: Carsten Lund, Dorthe Harbo Andersen, Nina Bossen  
Fraværende: Anne Vejstrup  
Referent: Carsten/Nina

1. **Konstituering. Fordeling af poster**

Carsten Lund blev valgt som formand. Desuden opretter Carsten Lund og Nina Bossen sig hos Københavns Kommune som affaldsansvarlige for deres respektive ejendomme.

1. **Overblik over gårdlaugets aftaler med 3. part**  
   Carsten rundsender excelark oversigt over aftaler.
2. **Bestyrelsens rolle i forhold til renhold og oprydning i gården**  
   Grundholdningen er at vi drifter og altså ikke står for det praktiske arbejde, men laver måske en reminder en gang om foråret og om efteråret til foreningerne om at ”nu starter/slutter sæsonen, så sørg lige for at holdet det pænt/ få ryddet op/afsluttet”. Vi prøver selv at beskære buske osv. i foråret og dermed opsiger årsaftalen med stenbroens gartnerservice.
3. **Nyanskaffelser og løbende up-gradering af plantekummer, havebænke/- møbler mm.**

Vi talte om at etablere træbelægning eller andet under tørrestativ v Strandboulevarden – kunne være a la det som der ligger under tørrestativet v Silkeborg Plads. Desuden blev der talt om evt. at opsætte et tørrestativ mere ved Silkeborg Plads – er et tiltag der vil skulle vedtages på en generalforsamling.   
Desuden drøftede vi indkøb af havemøbler af en ordentlig kvalitet, vi drøftede at nye møbler ikke bør være så lækre at de bliver attraktive for tyve.

1. **Renovering af porte Vejlegade 2 og Horsensgade 11**   
   Vi vil gerne have portindgangene malet – gulv og vægge. Hvem sørger for at indhente tilbud?
2. **Overdækning af renovationsøer**   
   Dorthe havde udsendt tilbud det tilbud hun havde modtaget fra Det Grønne Team på de to løsninger.   
   Tilbuddet på sedumløsningen lød på DKK 201.920 ekskl moms og dimensionering af spær.

Tilbuddet på spærløsningen lød på DKK 96.870 ekskl moms

Der er mandat fra generalforsamlingen 2021 til DKK 80.000 inkl. moms

1. **Drøftelse af valg af administrator**  
   Vi bør måske overveje, om vi skal have en administrator som kan tilbyde en digital løsning som probo?

Vest administrationen? Nina undersøger om Adlex-Mürch tilbyder administration for gårdlaug.